

Newidiwch y geiriad mewn coch i’w wneud yn bersonol i chi. Mae croeso i chi ddefnyddio gweddill y geiriad, neu ychwanegu ato, ei newid neu ei ddileu fel sydd orau gennych chi.

Pwnc: **Cynnig sgwrs gyrfa gan therapydd galwedigaethol**

Prif neges:

Annwyl [enw swyddog gyrfaoedd, derbyniadau, adnoddau dynol neu’ch cysylltiad chi],
[agorwch gyda chwpl o frawddegau amdanoch chi – sut y daethoch yn therapydd galwedigaethol, ble ydych chi’n gweithio ac ym mha faes o therapi galwedigaethol, a pham yr ydych wrth eich bodd gyda’r yrfa.]

e.e.

John Smith ydw i ac rwyf wedi bod yn therapydd galwedigaethol, yn arbenigo mewn pediatreg, am wyth mlynedd. Fe wnes ddod yn therapydd galwedigaethol ar ôl treulio deng mlynedd yn gweithio mewn busnes a sylweddoli fy mod eisiau gyrfa oedd yn rhoi mwy o foddhad i mi yn gweithio gyda phobl.

Fel therapydd galwedigaethol, gallaf ddweud yn hyderus ei fod yn un o’r gyrfaoedd gorau sydd ar gael. Nid oes llawer o bobl yn gwybod am y proffesiwn ac efallai na fydd llawer o’ch myfyrwyr wedi ei ystyried, neu hyd yn oed yn gwybod beth mae therapydd galwedigaethol yn ei wneud.

Byddwn wrth fy modd yn rhoi sgwrs gyrfa i’ch myfyrwyr sydd wrthi’n ystyried eu pynciau arholiad neu ddewis prifysgol ar hyn o bryd. Byddai fy sgwrs yn cynnwys beth mae therapydd galwedigaethol yn ei wneud, pam ei fod yn ddewis gyrfa gwych ac ar gyfer pwy y medrai fod yn addas, yn ogystal â llwybrau i’r proffesiwn a phynciau da i’w hastudio.

Sylweddolaf fod ysgolion yn brysur iawn felly gallaf fod yn hyblyg am amser. A oes gan [enw’r ysgol] wythnos gyrfaoedd yn barod neu wersi penodol yn canolbwyntio ar yrfaoedd y gallai hyn fod yn rhan ohono? Byddai’r sgwrs tua 30 munud, gydag amser am gwestiynau a thrafodaeth, a gellir addasu hyn i weddu i’ch amserlen.

Oherwydd yr amgylchiadau presennol, gallaf roi’r sgwrs mewn galwad Zoom neu lwyfan tebyg sy’n gweithio i chi.

 [os hoffech, gallech gynnwys brawddeg yma am sgwrs a wnaeth eich ysbrydoli chi pan oeddech yn yr ysgol. Os na chawsoch un, efallai y gallech sôn y byddai hynny wedi bod yn fuddiol i chi.]

e.e.

Rwy’n gwybod y byddwn i wedi hoffi cyfle i siarad gyda therapydd galwedigaethol tra’r oeddwn yn yr ysgol, ac y byddai wedi fy nghyfeirio’n llawer cynt at fy ngyrfa ddelfrydol.

Byddai hyn yn gyfle gwych i’ch myfyrwyr ddysgu mwy am therapyddion galwedigaethol a’u gwaith ac efallai ddarganfod eu gyrfa ddelfrydol. Mae mwy o wybodaeth ar gyfer myfyrwyr am therapi galwedigaethol fel gyrfa ar gael yn chooseot.co.uk.

Os oes gennych ddiddordeb yn fy nghynnig o sgwrs gyrfa, gallwch gysylltu â fi drwy [rhowch y dull cysylltu sydd orau gennych – e-bost, ffôn, y ddau]. Gallwn drafod y sgwrs ymhellach a chanfod amser addas.

Dymuniadau gorau,

XXXX